ང་འགའ་རེ་ཡང་བྱེད་མི་ཤེས་ན་རྟོགས་ལྡན་རྣམས་ཀྱི་རླུང་
འཛིན་ཚུལ་འདི་འདྲ་བ་ནི་དབུགས་ནང་དུ་སྡུད་ཤེས་པ་ཙམ་དུ་ཟད་དོ། །ལས་དང་པོ་པ་ལ་རླུང་ནང་དུ་བཟུང་ཉེས་པས་སྐྱོན་འབྱུང་སྟེ། དེ་ལྟ་བུ་ལ་སེམས་སྣ་རྩེའམ་སྣ་བུག་གཡོན་དུ་གཏད་སྣ་གཡས་ལག་པ་གཡས་པའི་གུང་མཛུབ་
ཀྱིས་བཀག་ལ་རླུང་སྣ་གཡོན་ནས་ནང་དུ་རྔུབས་ལ་ཕྱིར་གཏོང་ཞིང་ཅི་ཙམ་འཇོག་ཐུབ་ཐུབ་ཕྱིར་བཞག་པ་ཉིད་ཡང་ཡང་བྱེད་པ་ཟབ། ཕྱིར་འཇོག་པ་དང་ནང་དུ་འཛིན་པ་གཉིས་ཀས་དཀའ་སླའི་དབྱེ་བ་འབྱེད་མི་ཤེས་པ་གང་འདོད་
བྱུང་ན་ཕྱི་ནང་གི་རླུང་བསྲེ་ཐུབ་པ་ཡིན་པས་གེགས་ཆེར་མི་འབྱུང་ངོ༌། །སྤྱིར་བདག་ཉིད་ཆེན་པོ་ས་སྐྱ་པཎྜི་ཏའི་སློབ་མ་ཕྱིས་བི་བྷུ་ཏི་ཙནྡྲའི་སློབ་མ་ཡང་ཡིན་ཏེ། རྒྱལ་བ་ཀོ་བྲག་པ་བསོད་ནམས་རྒྱལ་མཚན་བྱ་བ་དེ་སྒོམ་གྱི་གེགས་
སེལ་བ་ལ་དེ་ལས་མཁས་པ་མ་བྱུང༌། ཁོང་གི་ཞལ་ནས། ྋསྟོང་ཉིད་རྟོགས་དང་སྙིང་རྗེར་ལྡན། །ཞེན་ལོག་མོས་གུས་ཉིད་དང་བཞི། །དེ་རྣམས་གང་དང་ལྡན་ཀྱང་ཕན། །དེ་རྣམས་གཅིག་དང་མི་ལྡན་ན། །དམིགས་པ་རྐྱང་
372

و
ཉེར་གཅིག་
།གིས་ཕན་པ་ཆུང༌། །ཞེས་དང༌། ཁ་ཅིག་ཁྱེད་ལ་གེགས་སེལ་གྱི་ཡི་གེ་འདྲ་ཡོད་པར་གདའ་བས་དེ་ཞུ་འཚལ་ཟེར་བ་འོང་གིན་འདུག་སྟེ། དེ་ལྟ་བུ་ཡོད་ན་བདག་གི་བླ་མ་རྣམས་ལ་ཡང་ཡོད་དགོས་
ཏེ་མེད། དེས་ན་བདག་རང་གིས་དགེ་སྦྱོར་ཉམས་སུ་བླངས་པས། ཁམས་ལ་མཐོ་དམན་མང་པོ་བྱུང་བ་ཀུན་བྱུང་རྒྱལ་དུ་བསྐྱངས་ནས་སྐྱོན་སངས་ནས་ཡོན་ཏན་སྐྱེས། དེ་ལ་བརྟེན་ནས་བདག་རང་གི་དགེ་སྦྱོར་ཉམས་སུ་བླངས་
པའི་བོགས་འདོན་མདོར་བསྡུས་འདི་ཡིན། ཐམས་ཅད་ཡོན་ཏན་བརྗོད་བྱ་ཞིང༌། །ཞུམ་པ་མེད་པར་གཟེངས་བསྟོད་ལ། །མི་དགག་ཧད་ཀྱིས་གཏོང་བ་ནི། །ལུས་ཀྱི་གནད་དུཤེས་པར་བྱ། །མཉམ་གཞག་བསྒོམ་པའི་རྗེས་ཉིད་
ལ། །ཧ་དང་ཧཱུྃ་དང་ཕཊ་དང་གསུམ། །གསུང་གི་གདངས་དང་ལྡན་པ་ནི། །ངག་གི་གནད་དུ་ཤེས་པར་བྱ། །དམིགས་པ་བསམ་གྱིས་མི་ཁྱབ་པས། །བྱིང་རྒོད་ནད་གསུམ་བསལ་བྱ་སྟེ། །རིག་པ་རང་སོ་འཛིན་པ་ནི། ། །
སེམས་ཀྱི་གནད་དུ་ཤེས་པར་བྱ། །དེ་ཡི་རྗེས་ལ་འདི་ལྟར་འབྱུང་། །གླང་ཆེན་ཆང་གིས་མྱོས་པ་བཞིན། །བུན་ནེ་ལོང་ངེ་ཟིང་ངེ་བ། །ངོས་བཟུང་མེད་པར་ངོ་ཡིས་སྤྲད། །སྡུག་བསྔལ་ཐམས་ཅད་བདེ་བར་འབར། །ནད་དང་
གདོན་གྱི་རྟོག་པ་བྲལ། །བླ་མ་སངས་རྒྱས་དངོས་སུ་མཐོང༌། །སྐྱོན་སངས་དྲིན་དུ་ཤེས་པ་ན། །ཉམས་འདི་དང་མི་འབྲལ་ཞེས་ཀྱང་བྱ། །ཞེས་གསུངས་སོ། །དེ་ལ་བདེ་སྡུག་གི་རྐྱེན་བཟང་ངན་གང་བྱུང་ཡང་ངོས་བཟུང་ལ་ལམ་
ལ།
373

མཁའ་སྤྱོད་ཆོས་སྐོར་
དུ་བཏང༌། ལུས་མཆོང་རྒྱུགས་འགྲོ་འདོད་པ་སོགས་མི་འགེགས་པར་ཧད་ཀྱིས་བཏང་སྟེ་གང་ཤར་བྱེད་པ་ལུས་གནད། སེམས་དམིགས་པ་གང་རུང་ལ་མ་ཡེངས་པར་མཉམ་པར་གཞག་རྗེས་ཧཱུྃ་དང་ཕཊ་དང་ཧ་དང་གསུམ་གྱི་ཁ་
རྩྭ་ནས་རླང་ཐོན་ཆེ་བ་བྱེད་པ་ངག་གི་ སྣ་ནས་རླུང་ཐོན་ཆེ་བ་བྱེད་པ་ངག་གི་གནད། དམིགས་པའི་རྟེན་སྣ་ཚོགས་ལ་བསླབ་སྟེ་ལྷའི་ཕྱག་མཚན་དང༌། ཐིག་ལེ། ཡིག་འབྲུ་སོགས་ལ་སེམས་འཛིན་ཡང་ཡང་ཁ་སྤོས་ལ་རྩལ་སྦྱོང་བྱ་བ་སེམས་ཀྱི་གནད། གནད་གསུམ་
པོ་བྱས་རྗེས་སེམས་ལྷོད་ནས་འཇོག་པ་ནི་རིག་པ་རང་སོ་འཛིན་པའོ། །དེ་ལ་མྱོང་ཚུལ་སྣང་བ་ཀུན་རང་བཞིན་མེད་པར་ཤེས་ཤིང༌། ཟི་བུན་ནེ་བ་བྱུང་བ་ནི་གླང་ཆེན་ཆང་གིས་མྱོས་པ་དང༌། ངོ་སྤྲོད་ཅེས་པའི་བར་གྱི་དོན་ནོ། །
ཚུལ་འདི་ལྟ་བུ་གོ་ཞིང་ཉམས་སུ་མྱོང་བར་མ་བྱས་ན་གེགས་སེལ་གྱི་དཔེ་ཆ་སོགས་བལྟས་པས་ཕན་པར་དཀའ། མི་ལ་རས་པ་སོགས་ལ་གེགས་བྱུང་དུས་བླ་མ་ལ་ཞུ་ས་ནི་མེད། གཞན་ལ་ཡི་གེ་བསྐུར་བ་དང་གཞན་གྱིས་བཅོས་
བྱས་པ་དང་། དཔེ་ཆ་ཀློག་ནས་ཤེས་པ་བྱུང་བ་ག་ལ་ཡིན། ཁོ་རང་ལ་ཉམས་བཟང་པོ་སྐྱེས་ནས་བྱུང་རྒྱལ་དུ་བཏང་བས་གེགས་ཀྱིས་མ་ཚུགས་པར་ཡོན་ཏན་སྐྱེས་པ་ཡིན་འདུག་གོ །གཉིས་པ་རྫོགས་རིམ་གྱི་ལམ་མ་འཁྲུལ་བར་
ཉམས་སུ་བླངས་པ་ལ་བརྟེན་ནས་རང་བྱུང་གི་ཉམས་སྐྱེས་པ་དེ་དག་ངོ་མ་ཤེས་སྐྱོང་ཚུལ་མ་མཁས་པས་གེགས་སུ་འགྲོ་བ་ཡིན་ནོ། །དེ་ལ་བཞི་སྟེ་ཉོན་མོངས་པ་རང་བྱུང་གི་ཡེ་ཤེས། རྣམ་རྟོག་རང་བྱུང་གི་ཡེ་ཤེས། སྣྲེལ་ཞི་
374

ام ہو
ཉེར་གཉིས་
།རང་བྱུང་གི་ཡེ་ཤེས། གསལ་ཞིང་ཡངས་ལ་མི་རྟོག་པ་རང་བྱུང་གི་ཡེ་ཤེས་སོ། །འདིར་ལམ་ལ་འབད་པས་དོན་དུ་གཉེར་བྱ་མི་རྟོག་པ་རང་བྱུང་གི་ཡེ་ཤེས་ཡིན་མོད་ཀྱི། དེ་སྐྱེ་བར་བྱེད་པ་ལ་དཔེར་
ན་མེའི་སྔོན་དུ་དུ་བ་འཐུལ་བ་བཞིན། རང་བྱུང་གི་ཡེ་ཤེས་གོང་མ་གསུམ་སྐྱེ་བར་འགྱུར་ཏེ། དང་པོ་ནི། ལས་རླུང་རྣམ་རྟོག་གི་བཞོན་པར་གྱུར་པ་དེ་ཕྱི་རོལ་དུ་རྒྱུར་མ་བཅུག་ཅིང༌། ནང་དུ་དྲངས་ནས་རླུང་ཁ་སྦྱོར་བསྒོམ་པས་
ལྟེ་བ་མན་ཆད་ཀྱི་རྩ་རྣམས་དང༌། ཁྱད་པར་སུམ་མདོ་དྲོད་ཀྱི་གནས་སུ་རླུང་སེམས་འདུས་པས་སྔར་བས་འདོད་ཆགས་ཆེ་བ་གཅིག་འབྱུང་སྟེ། དེ་ངོ་མ་ཤེས་པར་ལམ་དུ་ཁྱེར་མ་ཤེས་ན་ཉོན་མོངས་པ་ཁ་ཁྱལ་ནས་འགྲོ་བ་ཡིན་
ནོ། །ངོ་ཤེས་ཤིང་སྐྱོན་དུ་མི་ལྟ་བར་སྔར་བཞིན་བསྒོམ་པས། གཉིས་པ་སྤྱི་བོ་ནས་རྐང་མཐིལ་ཡན་ཆད་ཀྱི་རྩ་ནང་གི་རླུང་སེམས་རོ་རྐྱང་གཉིས་སུ་ཚུད་ནས་རྣམ་རྟོག་བན་ལོང་བུན་ལོང་དུ་སྐྱེ་བ་འབྱུང༌། དེ་རྣམ་རྟོག་རང་བྱུང་གི་
ཡེ་ཤེས་སུ་ངོ་མ་ཤེས་ན་དགེ་སྦྱོར་གཏོར་ནས་འགྲོ་བ་ཡིན་ནོ། །ངོ་ཤེས་ཤིང་སྐྱོན་དུ་མ་ལྟ་བར་དགའ་དུང་ངེ་བ་དང་བཅས་སྔར་བཞིན་ཉམས་ལེན་དྲག་པོ་བྱས་པས། གསུམ་པ་སྣྲེལ་ཞི་རང་བྱུང་གྀ་ཡེ་ཤེས་སྐྱེ། དེ་ཡང་ལྟེ་བའི་
ལྐོག་ན་སྔར་རླུང་སེམས་རྒྱུ་མ་མྱོང་པའི་ཁོང་སྟོང་ལྟ་བུའི་རྩ་ཡོད་པའི་ནང་དུ་རླུང་སེམས་འདུས་ནས་སྒོམ་ཤིན་ཏུ་བྱིང་བའི་ཉམས་སྐྱེ་བ་འབྱུང༌། དེ་ངོས་མ་ཟིན་ཅིང་ལམ་དུ་ཁྱེར་མ་ཤེས་ན་བྱིང་པ་ཆེན་པོའི་གེགས་སུ་འགྲོ། དེ་དག་
375

མཁའ་སྤྱོད་ཆོས་སྐོར་
རྩ་གནས་སོ་སོར་རླུང་སེམས་འདུས་པའི་ཉམས་སུ་ཤེས་པར་བྱ། དེ་ཡང་ལུས་ལ་བྱུང་བ་ཐམས་ཅད་ལུས་ཀྱི་ཉམས་སུ་ཤེས་པར་བྱ། སེམས་ལ་བྱུང་བ་ཐམས་ཅད་སེམས་ཀྱི་ཉམས་སུ་ཤེས་པར་བྱ། ཉམས་ཅི་སྐྱེས་ལ་སྐྱོན་དུ་མི་
བལྟ་བར་ཅིར་སྣང་རང་སེམས་དང་། སེམས་སྒྱུ་མ་དང༌། སྒྱུ་མ་རྟེན་འབྲེལ་དང༌། རྟེན་འབྲེལ་བརྗོད་བྲལ་དུ་ཤེས་པར་བྱས་ཏེ་སྔར་བཞིན་བསྒོམས་པས་རླུང་སེམས་དབུ་མར་ཚུད་ནས། བཞི་པ་མི་རྟོག་པ་རང་བྱུང་གི་ཡེ་ཤེས་
སམ། མཚོན་བྱེད་དཔེའི་ཡེ་ཤེས་རྒྱུད་ལ་སྐྱེ་བ་ཡིན་ནོ། །དེ་ལྟ་བུའི་དཔེའི་ཡེ་ཤེས་ལམ་དུ་བྱས་ཤིང་བསྒོམས་པས་མཚོན་བྱ་དོན་གྱི་ཡེ་ཤེས་མཐོང་ལམ་རྒྱུད་ལ་སྐྱེ་བར་གསུངས་སོ། །དེ་ལྟར་ཉམས་ཀྱི་འཆར་སྒོ་དང་གེགས་ལ་
སོགས་པ་གང་ཟག་གཅིག་ལ་ཡོང་བ་དེ་ཐམས་ཅད་ལ་ཡོང་བའི་ངེས་པ་མེད་དེ། སྔོན་གྱི་ལས་འཕྲོ་ཡོད་པ་དང་དབང་པོ་རྣོན་པོ་འགའ་ཞིག་ལ་གེགས་མེད་པར་ཡོན་ཏན་ཁོ་ན་སྐྱེ་བ་ཡང་བཤད། འགའ་ཞིག་ལ་གེགས་བྱུང་བ་ཡོན་
ཏན་དུ་ཤར་བ་ཡང་སྲིད། འགའ་ཞིག་ལ་གེགས་ཁོ་ན་འབྱུང་བ་ཡང་ཡོད། ཁྱད་པར་རྗེ་བཙུན་ནཱ་རོ་མཁའ་སྤྱོད་ཀྱི་ལམ་འདི་ཉམས་སུ་བཞེས་པའི་སྔོན་གྱི་མཁས་གྲུབ་རྣམས་ལ་གེགས་ཆེན་པོ་བྱུང་བའི་ལོ་རྒྱུས་མི་སྣང་
ཞིང༌། ཆོས་རྗེ་བླ་མ་ངམ་པས་གྲུབ་ཆེན་བྲག་ཕུག་པའི་དྲུང་དུ་འདི་ཉིད་ཀྱི་རྩ་དབུ་མ་ཆེ་བ་ཞུས་ནས་ཞག་གསུམ་ཉམས་མྱོང་མཐར་ཕྱིན་པར་མཛད་དོ། །སྤྱི་དོན་གཉིས་པ་བོགས་འདོན་ཞར་བྱུང་དུ་བཤད་པ་ལ་སྤྱིར་བོགས་མི་འབྱུང་
..
376

ادو
ཉེར་གསུམ་
།བའི་རྒྱུ་ནི། རྗེ་ཡང་དགོན་པའི་ཞལ་ནས་འཇིག་རྟེན་བློ་ཡིས་མ་ཐོངས་ཤིང་གཉིས་སྣང་གི་ཡུལ་ལ་ཞེན་ན། ཟླ་བ་ཉི་མས་ནོན་པ་བཞིན་ཡོན་ཏན་ལ་བོགས་མི་འབྱུང་བས་ན། ཚེ་འདིའི་ལྟོས་ཐག་རྦད་
ཀྱིས་བཅད། འཇིག་རྟེན་བློས་སེང་ངེ་བཏང་ལ། ཆགས་སྡང་རྨོངས་གསུམ་ཚེ་འདིར་འདོད་བློ་དང་བྲལ་ཙ་ན་ཡོན་ཏན་རོང་རོང་སྐྱེ་ཡིན་འདུག ངན་རྟོག་སྐད་ཅིག་སྐྱེས་ཀྱང་འགྲིབ་ཀྱིན་འདུག་པས། འདི་གནད་ནས་ཟུངས་
ཤིག སྐྱོན་གྱི་རྩ་བ་མ་ཆོད་པར། ཡོན་ཏན་གྱི་སྡོང་པོ་ལ་སྐྱེ་ས་མེད། སྒྲུབ་པ་ཡུན་རིང་པོ་བྱས་ཀྱང༌། ཡོན་ཏན་མ་སྐྱེས་པ་དེ། དེས་ལན་པ་ལགས། ཞེས་གསུངས་པ་ལྟར་རྒྱུ་ངོ་ཤེས་པར་བྱས་ཏེ་སྤང་དགོས། བྱེ་བྲག་
བསྐྱེད་རིམ་སོགས་སྣང་ཕྱོགས་ཀྱི་ཉམས་ལེན་ཐམས་ཅད་ལ་སྟོང་ཉིད་ཀྱིས་བོགས་འདོན་ཚུལ་དང༌། སྟོང་ཉིད་དང་རྫོགས་རིམ་གྱི་ཉམས་ལེན་ཕལ་ཆེར་ལ་སྙིང་རྗེའི་ལམ་གྱིས་བོགས་འདོན་ཚུལ་སོགས་མདོར་ན་ཐབས་ཀྱི་བོགས་
ཤེས་རབ་ཀྱིས་འདོན། ཤེས་རབ་ཀྱི་བོགས་ཐབས་ཀྱི་ཆ་ནས་འདོན་པ་སྟེ། རྒྱས་པར་གསུང་ངག་རིན་པོ་ཆེ་ལམ་འབྲས་བུ་དང་བཅས་པའི་སྐབས་ནས་གསུངས་པ་རྣམས་དང༌། གཞན་ཡང་རྡོ་རྗེ་ཐེག་པའི་ལམ་ཉམས་སུ་ལེན་པ་
ལ་ཉེ་བར་མཁོ་བའི་གེགས་སེལ་བོགས་འདོན་སྔོན་གྱི་བླ་མ་ལྕེ་སྒོམ་པས་མཛད་པའི་མན་ངག་རིན་ཆེན་སྤུངས་པའི་སྐོར་དང༌། རྒྱལ་བ་ཡང་དགོན་པའི་རི་ཆོས་ཡོན་ཏན་ཀུན་འབྱུང་ལྷན་ཐབས་ཆ་ལག་དང་བཅས་པ་རྣམས་ཀྱང་གཙོ་
377

མཁའ་སྤྱོད་ཆོས་སྐོར་
བོར་རྗེ་བཙུན་རྣལ་འབྱོར་གྱི་དབང་ཕྱུག་དཔལ་ལྡན་བིརླ་པ་ཆེན་པོ་དང༌། དཔལ་ནཱ་རོ་ཏ་པའི་མན་ངག་དང༌། རྗེས་སུ་མཐུན་པའི་ཟབ་ཆོས་ཁོ་ན་ཡིན་པས་དེ་དག་ལས་ཤེས་པར་བྱའོ། །དེ་ལས་གཞན་དུ་མདོ་རྒྱུད་མན་ངག་གི་
དགོངས་པ་ཉམས་སུ་ལེན་པའམ། གཞན་ལ་འཆད་པ་ན་ལུང་གི་གནས་སྐབས་མི་ཤེས་པར་མཐོང་ཚད་བཤད་ཚད་ཐོས་ཚད་དྲན་ཚད་ལག་ལེན་དུ་འགེལ་བྱ་མ་ཡིན་ཏེ། དྲང་དོན། ངེས་དོན། སྒྲ་ཇི་བཞིན་པ་དང༌། ཇི་བཞིན་མ་
ཡིན་པ་སོགས་ཁྱད་པར་རྣམས་ལེགས་པར་ཕྱེ་ནས་ངེས་པའི་དོན་ལ་འཇུག་ཅིང་ལག་ལེན་བྱ་དགོས་སོ། །ཇི་སྐད་དུ། སྡོམ་གསུམ་རབ་དབྱེ་ལས། བླུན་པོ་མཁས་པར་འཆོས་པ་འགའ། །ལུང་གི་གནས་སྐབས་མི་ཤེས་པར། །
མདོ་རྒྱུད་ལུང་སྦྱོར་བྱེད་མོད་ཀྱི། །དེ་ནི་བླུན་པོའི་ཁ་ཤག་ལྟར། །གང་དུ་འགྲོ་བ་མི་ཤེས་སོ། །དཔེར་ན་ཕྱག་དང་མཆོད་པ་དང༌། །སྦྱིན་དང་ཚུལ་ཁྲིམས་སོགས་མི་དགོས། །སེམས་བསྐྱེད་དབང་བསྐུར་བྱ་མི་དགོས། །བསམ་
གཏན་ཀློག་པ་འདིར་མི་དགོས། །དགེ་དང་སྡིག་པ་གཉིས་ཀ་མེད། །སངས་རྒྱས་སེམས་ཅན་ཡོད་མིན་སོགས། །འདི་འདྲ་གསུངས་པའི་ལུང་རྣམས་ཀུན། །ལྟ་བ་ཡིན་གྱི་སྒོམ་པ་དང༌། །སྤྱོད་པ་གཉིས་ཀྱི་ལུང་མ་ཡིན། །
དབང་མེད་པ་ལ་དངོས་གྲུབ་མེད། །ཆོ་ག་འཁྲུགས་ན་ལས་མི་ཆགས། །ལོག་པར་སྤྱད་ན་ལྟུང་བ་འབྱུང༌། །ལྷ་སྒོམ་འཁྲུལ་ན་བྱིན་མི་རློབས། །ཐེ་ཚོམ་ཟ་ན་ཉེས་པ་སྐྱེ། །དེས་ན་ཆོ་ག་ཅི་བྱེད་ཀྱང༌། །ཤིན་ཏུ་དག་པར་བྱ་
378

ཉེར་བཞི་
།དགོས་ཞེས། །དེ་འདྲའི་ལུང་ཀུན་སྤྱོད་པ་དང༌། །སྒོམ་པ་ཡིན་གྱི་ལྟ་བ་མིན། །སྒོམ་པ་ཡིན་གྱི །གཞན་ཡང་ལུང་སྦྱོར་བྱེད་པ་ལ། །འཇིག་རྟེན་པ་དང་འཇིག་རྟེན་ལས། །འདས་པའི་གནས་སྐབས་རྣམ་གཉིས་
ཡོད། །དབང་དང་དམ་ཚིག་སྡོམ་པ་སོགས། །འབད་ནས་སྒྲུབ་པར་གསུངས་པ་ནི། །འཁོར་བའི་རྒྱ་མཚོ་མ་བརྒལ་བའི། །འཇིག་རྟེན་པ་ལ་གསུངས་པ་ཡིན། །དབང་དང་དམ་ཚིག་སོགས་མི་དགོས། །ཕྱག་དང་མཆོད་པ་
ཀུན་ལས་གྲོལ། །བསམ་གཏན་སྒོམ་པ་ཀུན་སྤངས་ཏེ། །ལམཻ་ཀུན་གཟིངས་བཞིན་དོར་བྱ་ཞེས། །གསུངས་པ་འཁོར་བའི་རྒྱ་མཚོ་ལས། །བརྒལ་བའི་གང་ཟག་རྣམས་ལ་གསུངས། །དེ་འདྲའི་གནས་སྐབས་ཤེས་ནས་ནི། །དེ་
དང་འཚམ་པའི་ལུང་སྦྱོར་བྱ། །དེ་འདྲའི་རྣམ་གཞག་མི་ཤེས་པའི། །ལུང་སྦྱོར་མཁས་པའི་བཞད་གད་གནས། །ཞེས་དང༌། སྙན་བརྒྱུད་དང་ནི་ཆིག་བརྒྱུད་དུ། །གྲགས་པའི་ཆོས་ལུགས་མང་དུ་ཡོད། །རྒྱུད་དང་མཐུན་ན་བླང་
དུ་རུང༌། །མིན་ན་རྫུན་གྱི་སྡེབ་ཕྱོགས་ཡིན། །རྨི་ལམ་གྱི་ནི་ཆོས་ལུགས་དང༌། །ཞལ་མཐོང་གི་ནི་ལྷ་ལ་སོགས། །འདི་དག་མདོ་རྒྱུད་དང་མཐུན་ན། །བླངས་ཀྱང་སྐྱོན་དུ་གྱུར་པ་མེད། །མདོ་རྒྱུད་ཀུན་དང་མི་མཐུན་ན། །
བདུད་ཀྱི་བྱིན་རླབས་ཡིན་ཞེས་བྱ། །བླ་མའང་མདོ་རྒྱུད་དང་མཐུན་ན། །དེ་ནི་བླ་མ་ཡིན་པར་བཟུང་། །སངས་རྒྱས་བསྟན་བཞིན་མི་གསུང་ན། །བླ་མ་ཡིན་ཡང་བཏང་སྙོམས་བཞག །དེས་ན་རྨི་ལམ་ཆོས་ལུགས་དང༌། །ཞལ་
379

མཁའ་སྤྱོད་ཆོས་སྐོར་
གཟིགས་པ་ཡི་ཡི་དམ་དང༌། །ལུང་བསྟན་པ་ཡི་སངས་རྒྱས་དང༌། །བླ་མའི་གསུང་སྒྲོས་ལ་སོགས་པ། །མ་དཔྱད་པར་ནི་བབ་ཆོལ་དུ། །ཚད་མ་ཡིན་ཞེས་གཟུང་མི་བྱ། །འདི་འདྲ་བདུད་ཀྱི་བྱིན་རླབས་ལས། །འབྱུང་བ་སྲིད་
པ་རྒྱལ་བས་གསུངས། །དེས་ན་སངས་རྒྱས་བསྟན་པ་མཆོག །ངེས་དོན་ཚད་མ་ཡིན་པར་གཟུང༌། །ཡང་ན་དངོས་པོ་སྟོབས་ཤུགས་ཀྱི། །རིགས་པས་གྲུབ་པ་ཚད་མར་གཟུང༌། །སྐྱེས་བུ་རྫུན་མས་སྦྱར་བ་ཡི། །མདོ་རྒྱུད་ཚད་
མར་གཟུང་མི་བྱ། །ཞེས་གསུངས་པ་ལྟར་དཔྱད་ཤེས་དགོས་སོ། །དེ་ལྟར་རྗེ་བཙུན་རྡོ་རྗེ་རྣལ་འབྱོར་མ་ནཱ་རོ་མཁའ་སྤྱོད་ཀྱི་བསྐྱེད་རྫོགས་ཀྱི་ལམ་ཟབ་མོ་ཉམས་སུ་ལེན་པ་ལ་གེགས་སེལ་ཞིང་བོགས་འདོན་པའི་མན་ངག་རང་གི་
ཉམས་སུ་མྱོང་བ་ཞིག་ཡི་གེར་ཁོད་ཅིག་ཅེས་སྐྱེས་མཆོག་རྒྱལ་སྲས་ཞི་བ་ལྷའི་མཆོག་སྤྲུལ་དོན་གྲུབ་རྒྱ་མཚོས་ལན་ཅིག་མ་ཡིན་པར་བཀའ་སྩལ་འབྱོར་ཀྱང༌། ཁོ་བོས་ནི་ཆོས་བཞིན་ཉམས་སུ་མ་བླངས་པས། ཉམས་མྱོང་ཆོས་
ནས་བཤད་པ་ལྟར་ག་ལ་འབྱུང༌། དེ་ལྟ་བུ་ཡོང་དུ་རེ་བའང་འཁྲུལ་པ་ཡིན་ཏེ་དཔེ